





LIETUVOS MOKSLO TARYBOS PIRMININKAS

ĮSAKYMAS
DĖL LIETUVOS MOKSLO TARYBOS PIRMININKO 2019 M. BALANDŽIO 4 D. ĮSAKYMO NR. V-176 „DĖL LIETUVOS MOKSLO TARYBOS MOKSLO IR SKLAIDOS PROJEKTŲ KONKURSINIO FINANSAVIMO BENDRŲJŲ TAISYKLIŲ PATVIRTINIMO“ PAKEITIMO

2019 m. birželio 13 d. Nr. V-329
Vilnius


Siekdamas užtikrinti Lietuvos mokslo tarybos (toliau – Taryba) remiamos veiklos krypčių įgyvendinimo tęstinumą ir atsižvelgdamas į Tarybos pirmininko 2019 m. birželio 6 d. įsakymu Nr. V-295 „Dėl Konkursinių prioritetinių mokslinių tyrimų programų rengimo ir įgyvendinimo tvarkos aprašo patvirtinimo“ patvirtintą Konkursinių prioritetinių mokslinių tyrimų programų rengimo ir įgyvendinimo tvarkos aprašą,
p a k e i č i u Lietuvos mokslo tarybos mokslo ir sklaidos projektų konkursinio finansavimo bendrąsias taisykles, patvirtintas Tarybos pirmininko 2019 m. balandžio 4 d. įsakymu Nr. V-176 „Dėl Lietuvos mokslo tarybos mokslo ir sklaidos projektų konkursinio finansavimo bendrųjų taisyklių patvirtinimo“ (toliau – Taisyklės):
. Pakeičiu Taisyklių 2.18 papunktį ir jį išdėstau taip:
„. vykdymo grupė – Tarybos pirmininko patvirtinta mokslininkų ir kitų tyrėjų, praktikų, viešojo sektoriaus atstovų grupė, kuri koordinuoja NMP, konkursinę prioritetinių mokslinių tyrimų programą ar Valstybinę lituanistinių tyrimų ir sklaidos 2016–2024 metų programą (toliau – Lituanistikos programa) ir atsako už tai, kad būtų pasiekti programos tikslai bei įgyvendinti jos uždaviniai;“.
. Papildau Taisykles 2.20 papunkčiu ir jį išdėstau taip:
„. konkursinė prioritetinių mokslinių tyrimų programa (toliau – PTP) – programa, kuria, sutelkus turimą intelektinį šalies potencialą, sprendžiama valstybei ir visuomenei strategiškai svarbi problema, darysianti poveikį šalies ir mokslo raidai ir kurios tikslas yra naujos mokslo žinios ir intelektiniai produktai, nauja mokslinių tyrimų infrastruktūra, tyrėjų kompetencijos didinimas;“.
. Pakeičiu Taisyklių 6 punktą ir jį išdėstau taip: 
„. Teikdamas paraišką asmuo turi atsižvelgti į tai, kad nuo paraiškoje nurodytos projekto įgyvendinimo pradžios iki projekto įgyvendinimo pabaigos jis gali būti ne daugiau kaip dviejų Tarybos finansuojamų projektų pagrindinis vykdytojas ir vieno iš jų vadovas. Tai apima toliau nurodytas Tarybos remiamos veiklos kryptis:
. NMP;
. PTP;
. Lituanistikos programos mokslo projektai;
. mokslininkų grupių projektai.“



Pirmininko pavaduotojas,	Ričardas Rotomskis
pavaduojantis pirmininką

